Diari Oficial de la Generalitat Valenciana


Sumari del DOGV 2845, del 10-10-1996 (1996/839517)

DECRET 174/1996, de 2 d'octubre, del Govern Valencià, pel qual cedeix a l'Ajuntament de Pego l'ús gratuït, per un termini de deu anys, l'immoble situat a la plaça Mayorazgo Cendra, núm. 15, de Pego, destinat a la formació de persones adultes i altres activitats educatives i culturals.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1996/10/02/174/dof/vci/html**

### Dades del document

Número de DOGV
:   2845

Data del DOGV
:   10-10-1996

Secció del DOGV
:   ALTRES DISPOSICIONS

Número del document
:   1996/839517


Data del document
:   02-10-1996

Organisme emissor
:   Conselleria d'Economia i Hisenda

Tipus de document
:   Decret

DECRET 174/1996, de 2 d'octubre, del Govern Valencià, pel qual cedeix a l'Ajuntament de Pego l'ús gratuït, per un termini de deu anys, l'immoble situat a la plaça Mayorazgo Cendra, núm. 15, de Pego, destinat a la formació de persones adultes i altres activitats educatives i culturals.   
Mitjançant el Reial Decret 4.099/1982, de 29 de desembre, sobre transferència de competències en matèria de cultura a la Comunitat Valenciana, la Generalitat Valenciana adquirí l'immoble situat a la plaça Mayorazgo Cendra, núm. 15, de Pego.  
L'Ajuntament de Pego ha sol·licitat la cessió de l'immoble esmentat perquè siga rehabilitat i destinar-lo a la formació de persones adultes i altres activitats educatives i culturals.  
Es considera justificada la utilitat pública i l'interés social de la finalitat per a la qual es destinarà l'immoble.  
En virtut del que estableixen l'article 41 i següents i la disposició addicional cinquena de la Llei 3/1986, de 24 d'octubre, de Patrimoni de la Generalitat Valenciana, a proposta del conseller d'Economia i Hisenda, i amb la deliberació prèvia del Govern Valencià, en la reunió del dia 2 d'octubre de 1996,  
DECRETE  
Article 1  
S'acorda la desafectació de la Conselleria de Cultura, Educació i Ciència de l'immoble situat a la plaça Mayorazgo Cendra, núm. 15, de Pego.  
Article 2  
S'acorda la cessió, pel termini de deu anys, de l'ús gratuït de l'immoble situat a la plaça Mayorazgo Cendra, núm. 15, de Pego, a l'ajuntament d'aquest municipi, amb la condició que la corporació municipal rehabilite l'immoble cedit i el destine a la formació de persones adultes i altres activitats educatives i culturals.  
Les obres de rehabilitació s'hauran d'executar en el termini de dos anys, comptats des de la data de formalització de la cessió.  
Article 3  
Una vegada transcorregut el termini de la cessió, o si es deixen de complir les condicions imposades, l'immoble revertirà automàticament a la Generalitat Valenciana.  
DISPOSICIó FINAL  
La Conselleria d'Economia i Hisenda durà a terme els tràmits necessaris per a fer efectiu el que disposa aquest decret.  
València, 2 d'octubre de 1996  
El president de la Generalitat Valenciana,  
EDUARDO ZAPLANA HERNáNDEZ-SORO  
El conseller d'Economia i Hisenda,  
JOSÉ LUIS OLIVAS MARTíNEZ


Còpia Permalink ELI